คำนำ
การทุจริตเป็นปัญหาใหญ่ของสังคมไทยมาเป็นเวลานาน และฉุดรั้งความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมืองการปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียมนานาอารยประเทศ ที่จะต้องประสานความร่วมมือทั้งภาครัฐ ภาคเอกชน และภาคประชาชนเพื่อร่วมกันพัฒนาปรับปรุงระบบ         การบริหารจัดการ และการพัฒนาบุคลากรควบคู่ไปพร้อมๆกัน โดยการปลูกฝังความซื่อสัตย์สุจริต รับผิดชอบ มีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่า 
ประกอบกับคณะรักษาความสงบแห่งชาติ (คสช.) ได้มีคำสั่งที่ ๖๙/๒๕๕๗ เรื่องมาตรการป้องกันและแก้ไขปัญหาการทุจริตและประพฤติมิชอบ โดยทุกส่วนราชการและหน่วยงานภาครัฐ กำหนดมาตรการหรือแนวทางแก้ไขปัญหาการทุจริตประพฤติมิชอบโดยมุ่งเน้นการสร้าง ธรรมาภิบาลในการบริหารงานและส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้  
 เพื่อให้การดำเนินงานดังกล่าว บรรลุผลได้อย่างเป็นรูปธรรม สำนักงานปลัดองค์การบริหารส่วนตำบล          หินฮาว จึงได้จัดทำแผนปฏิบัติการป้องกันการทุจริต (พ.ศ. ๒๕๖๒ – ๒๕๖๔) ขององค์การบริหารส่วนตำบล          หินฮาวขึ้น เพื่อขับเคลื่อนยุทธศาสตร์และกลยุทธ์ขององค์การบริหารส่วนตำบลหินฮาว ให้บรรลุเป้าหมายและเป็นการถือปฏิบัติตามคำสั่ง คสช. เรื่อง มาตรการป้องกันและแก้ไขปัญหาการทุจริตและประพฤติมิชอบ ซึ่งเป็นนโยบายชาติด้วย
    

งานนโยบายและแผน
                     สำนักงานปลัด
                 องค์การบริหารส่วนตำบลหินฮาว

